L'Ajuntament de Sagunt finalitza les obres d'adequació dels vestuaris i lavabos del camp de futbol Chulla
12 de febrer 2015

​

![]( /media/actualidad/PublishingImages/Febrero 2015/vestuarioschulla.gif)  
  

Les obres per a l'adequació dels vestuaris i lavabos públics del camp de futbol de Chulla ja han finalitzat, segons han pogut comprovar l'alcalde de l'Ajuntament de Sagunt, Sergio Muniesa; la delegada de Patrimoni i Contractació, Laura Casans; i la regidora Davinia Bono. Aquestes obres s'han realitzat dins del Pla Reactiva que pertany al II Pla d'Ocupació. 

L'alcalde de Sagunt, Sergio Muniesa, ha destacat: **“La nostra prioritat és millorar les instal****·****lacions esportives de la nostra ciutat per a atendre les necessitats dels clubs que entrenen en elles. En treballar de forma coordinada l'Ajuntament i els clubs garantim que els usuaris gaudisquen d'unes instal****·****lacions adequades**”. Muniesa també ha assenyalat que **“açò és una mostra més de l'aposta de l'Ajuntament per l'esport local, que fem amb la millora de les instal****·****lacions, a això es suma les subvencions que concedim als clubs de la ciutat”.** 

Les obres han consistit en la reubicació de la tabiqueria i la reorganització dels diferents espais dels vestuaris i dutxes. A més, s'ha substituït el paviment en les zones de les dutxes amb paviment continu antilliscant, amb la finalitat de garantir la seguretat dels usuaris i evitar possibles caigudes. S'han revisat i adequat les instal·lacions, ja que s'han realitzat treballs de lampisteria, electricitat, calefacció, etc. També s'han reformat les cambres d'instal·lacions annexes destinades a allotjar els dipòsits i calderes conformement a la normativa vigent. 

S'ha prestat especial atenció a les normes en matèria de dotació mínima i característiques dels vestuaris. Així mateix, s'han adoptat les mesures necessàries per a garantir seguretat davant possibles incendis. Finalment, s'ha garantit l'accessibilitat per a les persones amb mobilitat reduïda tant en els recorreguts horitzontals com en els verticals, de manera que existeix un itinerari accessible a tots els espais d'ús públic. Cal destacar que l'empresa encarregada de realitzar les obres ha sigut COALFALO S.L. per un import total de 51.627 euros (IVA inclòs).

![]( /media/actualidad/PublishingImages/Febrero 2015/vestuarioschullagrande3.gif)  
  
![]( /media/actualidad/PublishingImages/Febrero 2015/vestuarioschullagrande4.gif)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-finalitza-les-obres-d-adequacio-dels-vestuaris-i-lavabos-del-camp-de-futbol-chulla/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-finalitza-les-obres-d-adequacio-dels-vestuaris-i-lavabos-del-camp-de-futbol-chulla/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-finalitza-les-obres-d-adequacio-dels-vestuaris-i-lavabos-del-camp-de-futbol-chulla/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-finalitza-les-obres-d-adequacio-dels-vestuaris-i-lavabos-del-camp-de-futbol-chulla/)